Stray Kids

Category:Articles with hCards
Stray Kids (   ; asring dicekak SKZ ) minangka klompok vokal lanang saka Koréa Kidul kang dibentuk déning JYP Entertainment liwat reality show taun 2017 kanthi jeneng sing padha.  Grup iki dumadi saka wolung anggota: Bang Chan, Lee Know, Changbin, Hyunjin, Han, Felix, Seungmin, lan I.N. Wiwitane nduweni sanga anggota, anggota Woojin ninggalake amarga alasan pribadi sing ora diungkapake ing Oktober 2019.

Stray Kids ngrilis mini album pre-debut Mixtape ing Januari 2018 lan resmi debut tanggal 25 Maret karo mini album I Am Not,  kang banjur disusul karo loro mini album ing seri I Am liyane, I Am Who lan I Am You. Banjur, ing tahun 2019, trilogi Clé dirilis ing taun 2019, kabangun saka Clé 1: Miroh, Clé 2: Yellow Wood, lan Clé: Levanter. Album studio pertama grup kasebut, Go Live, dirilis ing taun 2020, dadi album pertamane sing disertifikasi platinum dening Asosiasi Konten Musik Korea (KMCA). Taun iku, Stray Kids uga miwiti debut ing Jepang kanthi album kompilasi SKZ2020 liwat Epic Records Japan.

Ing taun 2021, album studio nomer loro Stray Kids, Noeasy, dadi album pertama grup kasebut sing adol yuta luwih. Sawise mlebu karo Republic Records kanggo promosi ing Amerika Serikat ing taun 2022, grup kasebut ngrilis mini album Oddinary, Maxident (kabeh ing taun 2022), lan Rock-Star (2023), lan album studio katelu 5-Star (2023). Papat album kasebut kasil oleh posisi kapisan dening US Billboard 200 lan mlebu ing UK Albums Chart. Album 5-Star wis disertifikasi karo adol limang yuta dening KMCA, nggawe dheweke mung grup musik kaping telu kang ngolehake kasil iki ing sejarah Koréa. Wiwit Oktober 2022, Stray Kids wis adol luwih saka 10 yuta album kanggo rilisan Korea lan Jepang.  Ing 2023, Stray Kids kalebu ing dhaptar Next Generation Leaders kang dirilis Time. 

 Karir 

 2017-2018: Pitepangan, debut, lan seri I Am 
Ing wulan Agustus 2017, JYP Entertainment (JYPE) ngumumaké seri realitas survival anyar kang nduweni tujuan ngluncuraké klompok vokal lanang anyar. Rinci luwih lanjut banjur dirilis dening kurun wayah rong sasi, kalebu irah-irahan adicara, yaiku Stray Kids. Sadurunge tayangan kapisan ing tanggal 17 Oktober, JYPE ngrilis vidhio musik kapisan saka Stray Kids kanggo tembang kang duwe irah-irahan "Hellevator", kang banjur dirilis dadi singel digital. Loro anggota, Lee Know lan Felix, wiwitane kasingkir saka grup nanging bali menyang susunan sanga anggota pungkasan.

Bebarengan karo peluncuran situs resmi Stray Kids, JYPE ngumumake perilisan mini albm pra-debut grup kasebut kang duwe irah-irahan Mixtape. Mini album kasebut nduweni isi pitung tembang kang diserat lan dianggit bareng dening para anggota, kalebu "Hellevator" lan tembang liya kang dheweke kabeh gawakake ing adicara iku. Mini album kasebut, karo vidhio penampilan kaping pindhone, "Beware", dirilis ing 8 Januari 2018, dene vidhio penampilan "Spread My Wings" diunggah kanthi online sapendak banjur. Mini album kasebut debut ing nomor loro ing Gaon Album Chart lan Billboard World Albums chart.

Ing tanggal 25 Maret, grup iki nganakake showcase debut grup, Stray Kids Unveil (Op. 01: I Am Not), ing Jangchung Arena. Dekne resmi debut sesuk dinane karo ngrilis mini album "I Am Not", bareng karo vidhio musik "District 9", dene vidhio musik "Grow Up" lan vidhio penampilan "Mirror" dirilis dhewe-dhewe ing tanggal 31 Maret lan 23 April. "I Am Not" debut ing nomer papat ing Gaon Album Chart lan kaadol luwih saka 54,000 kopi fisik ing Maret.

Ing tanggal 14 April, Stray Kids tampil ing KCON Japan 2018, nandhakake penampilan jaba negeri kapisan grup kasebut. Ing tanggal 12 Juli, JYPE ngumumake showcase nomer loro grup kasebut, Stray Kids Unveil (Op. 02: I Am Who), kang diselenggarakake ing tanggal 5 Agustus ing Grand Peace Palace Universitas Kyung Hee. Mini album nomer loro, I Am Who, dirilis sesuk dinane bareng karo singel utama, "My Pace". Ing tanggal 4 Oktober, JYPE ngumumake showcase katelu grup kasebut, Stray Kids Unveil (Op. 03: I Am You), kang diselenggarakake ing tanggal 21 Oktober ing Olympic Hall. Sesuk dinane, mini album katelu, I Am You dirilis bebarengan karo singel utama kanthi jeneng sing padha, yaiku "I Am You".

 2019: Seri Clé lan metune Woojin 
Stray Kids miwiti taun karo nganakake showcase tour ing Asia-Pasifik, Unveil Tour "I Am...", kang diwiwiti ing tanggal 19 Januari ing Bangkok. Grup kasebut uga nganakake promosi nasional kaaran Hi Stay Tour ing kutha Busan, Daejeon, lan Incheon, sarta siji konser finale ing Seoul kang diselenggarake ing Olympic Park ing tanggal 20 April.

Ing tanggal 5 Maret, JYPE ngumumake Stray Kids yen bakal ngeculake mini album kaping papat, Clé 1: Miroh, ing tanggal 25 Maret 2019, bebarengan karo dina dadi kapisan saka debut grup kasebut. Ing tanggal 4 April, grup kasebut ngolehake kemenangan kapisan ing adicara musik ing M Countdown kanggo singel utama album, "Miroh". Ing tanggal 19 Juni, dheweke kabeh ngrilis album spesial kapisan Clé 2: Yellow Wood, bebarengan karo singel utama, "Side Effects", ing tengah-tengah perangan Amerika lan Eropah saka tur donya kapisan grup kasebut.

Stray Kids ngrilis single digital kang duwe irah-irahan "Double Knot" ing tanggal 9 Oktober lan ngumukake District 9 Unlock World Tour, kang diwiwiti karo pertunjukan ing Olympic Hall ing Seoul saka tanggal 23-24 November. Mini album kaping lima, Clé: Levanter, iwitane dijadwalake rilis tanggal 25 November. Nanging, ing tanggal 28 Oktober, JYPE ngumumake menawa Woojin wis ninggalake grup amarga alesan pribadi, nyebabake ditundane tanggal rilis album kasebut.  Ing tanggal 13 November, grup kasebut ngrilis vidhio musik kanggo "Astronaut", nandhani rilisan kapisan migunakake formasi wolu anggota, diterusake karo Clé: Levanter ing tanggal 9 Dhesember lan singel utama "Levanter". 

Stray Kids nganakake pertunjukan perangan Jepang kanggo Hi Stay Tour ing tanggal 19 Dhesember ing Yoyogi National Gymnasium, Tokyo karo total penonton saakeh 8,000 wong. Grup kasebut ngrilis singel digital, "Mixtape: Gone Days", singel kapisan saka Mixtape Project, ing tanggal 26 Desember.

 2020: Debut ing Jepang, seri 生, setara wadon, lan All In 
Stray Kids ngrilis versi Inggris saka "Double Knot" lan "Levanter" dadi singel digital digital ngiras karo Step Out of Clé, bebarengan karo vidhio pertunjukan saka versi inggris saka "Double Knot", ing tanggal 24 Januari. 

Grup kasebut resmi debut ing Jepang ing tanggal 18 Maret kanggo album kompilasi SKZ2020, kang isi rekaman anyar saka tembangan sadurunge lan nyartani tembangan versi Jepang saka "My Pace", "Double Knot" lan "Levanter", liwat Epic Records Japan. Grup kasebut ngrilis singel digital, "Mixtape: On Track", singel kapindho saka Mixtape Project, ing tanggal 26 Maret. Ing tanggal 3 Juni, Stray Kids ngrilis singel Jepang kapisan, "Top", karo B-side "Slump". "Top" digunakake dadi tembang pambuka saka anime Tower of God lan "Slump" dadi tembang panutupe. Versi Koréa saka singel kasebut dirilis ing tanggal 13 Mei lan versi Inggris dirilis ing tanggal 20 Mei. Singel kasebut debut ing posisi kapisan ing Oricon Singles Chart, ndadekake Stray Kids dadi artis lanang jaba negeri kaping papat kang debut ing posisi kapisan karo singel kapisan, sawise Jang Keun-suk, EXO, lan iKon.

Ing tanggal 17 Juni, Stray Kids ngrilis album studio kapisan Go Live bebarengan karo singel utama "God's Menu", lan kalebu menyang jero tracklist versi Koréa saka "Top" karo "Slump", sarta tembangankang wis dirilis sadurunge yaiku “Gone Days" lan "On Track". Go Live dadi album paling laris saka grup kasebut wektu iku, debut ing dhuwur peringkat mingguan Gaon Album Chart lan adol saakeh 243,462 keping ing pungkasan sasi kanggo nggayuh posisi kaping lima ing peringkat wulanan Gaon Album Chart. Album kasebut wis disertifikasi platinum dening Asosiasi Konten Musik Korea (KMCA) ing Agustus 2020, dadi album kapisan grup kasebut kang ngolehake capaian kasebut. "God's Menu" dadi singel kapisan grup kasebut sing disertifikasi gold dening Recording Industry Association of America (RIAA).

Stray Kids ngumumake yen ing taun 2020 dheweke bakal nggawe grup wanita sing padha karo NiziU, sing uga dadi saingan resmi grup Korea Selatan Twice pindho nanging ing Jepang, klompok 9 bocah wadon sing digawe ing taun 2020 kanthi gambar sing luwih apik kaya Twice.

Telung sasi banjur, tepate ing tanggal 14 September, grup kasebut ngrilis balen album studio kapisan karo irah-irahan In Life. Lawase masa promosi, grup kasebut kasil menangake rong adicara musik, tepate ing Show Champion lan M Countdown. Singel utama "Back Door" diakoni dening majalah Time ing posisi kaping wolu jero dhaptar 10 Tembang Paling Apik taun 2020, dadi siji-sijine tembang karya artis Koréa jero dhaptar kasebut, lan digambarake dadi "Frankenstein berseni kang menarik sekalian njlimet".

 Réferènsi 
Kategori:Grup musik K-pop
Kategori:Boyband Koréa
Kategori:Boyband
Kategori:Grup Musik Koréa
Kategori:Grup musik Koréa Kidul